《春莺曲》
清代·朱受新

千门春静落红香，宛转莺声隐绿杨。任尔楼头啼晓雨，美人梦已到渔阳。

作者简介：字念祖，江南吴县人。诸生。著有《木鸢诗稿》。○诗体以七言绝句为最难，四句中开阖动荡，语近情遥，不镂琢，不点染，而言中言外神远韵流，方为尽善。宋、元人有心奇巧，往往失之。木鸢诸作颇近唐人，惜无旗亭画壁，能赏“黄河远上”者。